
KÚPNA ZMLUVA
č. ....../2020

uzavretá podľa § 409 a nasl. zákona č. 513/1991 Zb. (Obchodný zákonník) v znení neskorších predpisov

Článok I.
Zmluvné strany

1.1 Kupujúci: 
Názov:	Obec Korňa
Sídlo: 	Korňa 517, 023 21 Korňa
Štatutárny zástupca: 	Ing. Marianna Bebčáková, starostka obce
IČO: 	00314064
DIČ: 	2020553062
Bankové spojenie:	
Číslo účtu:	
Telefón: 	+421 908 929 405
(ďalej len „kupujúci“)

a

1.2 Predávajúci:
Obchodné meno:	
Sídlo:	
Zastúpený vo veciach zmluvných:	
IČO:	
DIČ:	
IČ DPH:	
Bankové spojenie:	
Číslo účtu:	
Telefón:	
Právna subjektivita (ŽR,OR):	
(ďalej len „predávajúci“)

(ďalej tiež ako „zmluvné strany“)



Článok II.
Predmet zmluvy

2.1	Predmetom tejto zmluvy je vybudovanie siete bezplatných prístupových WiFi bodov           v obci Korňa, zahŕňajúce montáž a inštaláciu. Predávajúci sa zaväzuje dodať predmet zmluvy za podmienok uvedených v tejto zmluve.

2.2	Predávajúci je úspešným uchádzačom v použitom postupe verejného obstarávania              - zákazky s nízkou hodnotou podľa § 117 zákona č. 343/2015 Z. z. o verejnom obstarávaní             a o zmene a doplnení niektorých zákonov v znení neskorších predpisov na predmet zákazky: WIFI4EU v obci Korňa.

2.3	Špecifikácia predmetu zmluvy je uvedená v prílohe č. 1 tejto zmluvy.


Článok III.
Miesto dodania

3.1	Miesto dodania: 
-	Vnútorné prístupové body: 1. budova OU chodba, 2. budova OU - kultúrny dom
-	Vonkajšie prístupové body: 1. autobusová zastávka Jendrísek, 2. parkovisko Ropný prameň pri hlavnej ceste, 3. autobusová zástavka Skotňa, 4. autobusová zástavka Kríž, 5. areál TJ Kysučan Korňa, 6. areál tribúna DZH Korňa, 7. autobusová zastávka ZŠ (na strane, kde je budova školy), 8. priestor za mostom pri ZŠ v smere na Živčákovú, 9. priestranstvo pre OU


Článok IV.
Kúpna cena

4.1	Kúpna cena je stanovená dohodou zmluvných strán v súlade so zákonom č. 18/1996       Z. z. o cenách v znení neskorších predpisov a vyhláškou MF SR č. 87/1996 Z. z. v znení neskorších predpisov, podľa ponuky predávajúceho.

4.2	Kúpna cena zahŕňa všetky náklady predávajúceho spojené s dodaním predmetu zmluvy a prevodom vlastníckeho práva. 

4.3	Kúpna cena je maximálna a konečná. 

4.4	Kúpna cena za predmet zákazky je:


	Cena bez DPH:
	,- €

	20 % DPH:
	,- €

	Cena vrátane DPH:
	,- €




Článok V.
Termín dodania predmetu zmluvy

5.1	Predávajúci sa zaväzuje dodať tovar, zabezpečiť montáž a inštaláciu tovaru špecifikovaného v predmete tejto zmluvy v lehote do 2 mesiacov odo dňa účinnosti zmluvy, pričom plánovaný deň začiatku realizácie oznámi dva pracovné dni pred samotnou realizáciou.

5.2	Kupujúci má nárok na zmluvnú pokutu vo výške 0,05 % z ceny za každý deň omeškania. Zaplatením zmluvnej pokuty nie je dotknutý nárok kupujúceho na náhradu škody.  

5.3	V prípade, ak predmet zmluvy nebude dodaný ani v dodatočnej lehote určenej kupujúcim, má kupujúci nárok na odstúpenie od zmluvy ohľadom nedodaného predmetu zmluvy a nárok na náhradu škody vzniknutú nedodaním predmetu zmluvy. 


Článok VI.
Platobné podmienky

6.1	Predmet zákazky bude spolufinancovaná z projektu Európskej únie v rámci výzvy Wifi4EU na základe dohody o grante v rámci nástroja na prepájanie Európy (NPE) – WiFi4EU č. INEA/CEF/WiFi4EU/3-2019/030514-038230 vo výške 15 000 Eur a z vlastných prostriedkov  kupujúceho.

6.2	Kupujúci neposkytne preddavok na plnenie ani zálohové platby.

6.3	Splatnosť faktúry je do 30 dní od doručenia kupujúcemu. Predávajúci je oprávnený vystaviť faktúru až po dodávke, montáži a inštalácii predmetu zmluvy.

6.4	Faktúra vystavená predávajúcim musí obsahovať všetky náležitosti daňového dokladu    v súlade s platnou právnou úpravou SR. V prípade, že daňový doklad nebude obsahovať tieto náležitosti, kupujúci má právo vrátiť ho na prepracovanie. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím daňového dokladu.

6.5	Prílohou faktúry vystavenej predávajúcim musí byť dodací list, preberací protokol.


Článok VII.
Podmienky dodania a nadobudnutie vlastnícke práva

7.1	Predávajúci je povinný dodať predmet zmluvy v množstve, kvalite a vyhotovení podľa podmienok uvedených v tejto zmluve. Tovar dodávaný predávajúcim je certifikovaný, schválený na dovoz a predaj v Slovenskej republike resp. v rámci Európskej únie, vyhovuje platným všeobecným normám, STN a všeobecne záväzným normám. Zároveň musí spĺňať požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy určené všeobecne záväznými právnymi predpismi      a technickými normami. V prípade, že sa tak nestane, má predmet zmluvy vady.

7.2	Predávajúci odovzdá predmet zákazky protokolárne poverenému zástupcovi kupujúceho v mieste dodania prostredníctvom odovzdávacieho/preberacieho protokolu. Odovzdávací /preberací protokol musí okrem iného obsahovať špecifikáciu predmetu zákazky, dátum dodania, výrobné označenie tovaru, mená a podpisy poverených zástupcov oboch zmluvných strán, záznam z prvej vonkajšej obhliadky predmetu zmluvy, súpis zjavných vád zistených na predmete zmluvy pri vonkajšej obhliadke.

Odovzdávajúci/preberací protokol bude podkladom pre vyhotovenie faktúry.

7.3	Predávajúci je povinný odovzdať spolu s predmetom zmluvy doklady, ktoré sa naň vzťahujú, a sú potrebné na užívanie a výkon vlastníckeho práva, a to: dodací list, záručný list a iné relevantné dokumenty. 

7.4	Vlastnícke právo k predmetu zmluvy prechádza na kupujúceho dňom riadneho splnenia záväzku, t.j. po protokolárnom odovzdaní a prebratí predmetu zmluvy a pripísaní kúpnej ceny na účet predávajúceho.

7.5	Predávajúci je povinný zaregistrovať sa na portáli WiFi4EU. Taktiež je predávajúci povinný predložiť vyplnené vyhlásenie, ktorého vzor je uvedený na predmetnom portáli, pričom musí obsahovať názov siete a názov domény. Predávajúci poskytne úplný zoznam nainštalovaných prístupových bodov, ktorý musí pre každý prístupový bod poskytnúť tieto informácie. typ lokality, názov lokality, geolokalizácia prístupového bodu, typ zariadenia (vnútorné/vonkajšie), značka zariadenia, model zariadenie, sériové číslo zariadenia a adresu MAC (Media Access Control). 


Článok VIII
Záručná doba, zodpovednosť za vady

8.1	Predávajúci je povinný dodať tovar, ktorý ku dňu prevzatia bude v jeho výlučnom vlastníctve a nebude zaťažený žiadnymi právami tretích osôb. 

8.2	Záručná doba na predmet zmluvy je stanovená na 24 mesiacov a začne plynúť odo dňa jeho prevzatia podľa odovzdávacieho/preberacieho protokolu. Záručná doba neplynie po dobu, po ktorú kupujúci nemôže užívať predmet zmluvy pre jeho vady, za ktoré zodpovedá predávajúci. 

Zárukou preberá predávajúci zodpovednosť najmä za to, že predmet zmluvy bude po dojednanú dobu spôsobilý na užívanie na dojednaný účel a bude bez vád. 

8.3	Ak predávajúci poruší povinnosti stanovené v ustanovení § 420 Obchodného zákonníka, predmet zmluvy má vady. Za vady tovaru sa považuje aj dodanie iného tovaru ako určuje zmluva, a vady v dokladoch potrebných na užívanie tovaru. 

8.4	Predávajúci zodpovedá za vadu, ktorú má predmet zmluvy (tovar) v okamihu, keď prechádza nebezpečenstvo škody na predmete zmluvy (tovare) na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť predmetu zmluvy (tovaru) tým nie sú dotknuté. Predávajúci nezodpovedá za vady predmetu zmluvy spôsobené neodbornou manipuláciou v rozpore s návodom na obsluhu, prípadne násilným zásahom do predmetu zmluvy. 

8.5	Predávajúci je povinný počas záručnej doby bezplatne odstrániť vady predmetu zmluvy. S odstránením vady začne predávajúci bezodkladne, avšak najneskôr do 72 hodín, od nahlásenia vady. Nahlásenie vady kupujúcim musí byť písomné, a to poštou alebo e-mailom na adresu predávajúceho. Kupujúci musí nahlásenie vady urobiť bez zbytočného odkladu po ich zistení.

Odstránením vady sa rozumie oprava vadného tovaru, aby bol v prevádzkyschopnom stave     v takom rozsahu a kvalite ako pred vznikom vady.

8.6	Predávajúci odstráni vadu predmetu zmluvy, ak je odstrániteľná. V prípade, ak je vada neodstrániteľná dodá náhradný tovar za vadny tovar. Dodanie náhradného tovaru musí predávajúci zabezpečiť v lehote piatich pracovných dní po identifikácii vady ako neodstrániteľnej. 


Článok IX.
Zmluvné pokuty a sankcie

9.1	Zmluvná pokuta je stanovená vo výške 0,05 % z ceny predmetu zákazky za každý deň omeškania, v prípade nedodržania zmluvne určenej lehoty dodania predmetu zákazky.

9.2	Zmluvná pokuta je stanovená vo výške 0,05 % z dlžnej čiastky, ak bude kupujúci           v omeškaní s platením faktúry o viac ako 15 dní nad rámec dohodnutej lehoty splatnosti.


Článok X.
Ukončenie zmluvy

10.1	Zmluvné strany majú právo ukončiť zmluvu:
a) odstúpením od zmluvy na základe dôvodov uvedených v čl. XI. tejto zmluvy,
b) výpoveďou z dôvodov uvedených v čl. X., bode 10.3,
c) dohodou zmluvných strán.

10.2	Výpoveď musí byť písomná a preukázateľne doručená druhej zmluvnej strane. Výpovedná lehota je mesačná, pričom začína plynúť prvým dňom nasledujúceho mesiaca po doručení výpovede druhej zmluvnej strane.

10.3	Dôvody, pre ktoré je možné ukončiť zmluvu výpoveďou:
a) neodstránenie vád tovaru predávajúcim, na ktoré bol písomne upozornený,
b) bezdôvodne neprevzatie predmetu zákazky kupujúcim 
c) omeškanie kupujúceho s úhradou riadne vystavenej faktúry o viac ako 30 dní po lehote splatnosti,
d) neodovzdanie tovaru v dohodnutom termíne predávajúcim.


Článok XI.
Odstúpenie od zmluvy

11.1	Zmluvné strany môžu odstúpiť od zmluvy z dôvodov na odstúpenie uvedených pre danú zmluvnú stranu v tejto zmluve a z dôvodov podľa § 344 a nasl. zákona č. 513/1991 Zb.           v znení neskorších predpisov (Obchodného zákonníka).

11.2	Odstúpenie od zmluvy musí odstupujúca zmluvná strana písomne oznámiť druhej zmluvnej strane.

11.3	Kupujúci je oprávnený odstúpiť od zmluvy z dôvodov uvedených v ustanovení § 19 zákona č. 343/2015 Z. z. o verejnom obstarávaní a o zmene a doplnení niektorých zákonov     v znení neskorších predpisov.

11.4	Kupujúci ako aj predávajúci sú oprávnení odstúpiť od zmluvy pre podstatné porušenie zmluvy.

Za podstatné porušenie zmluvy sa považujú tieto skutočnosti:
- 	dodávka tovaru predávajúcim v rozpore s dohodnutými podmienkami tejto zmluvy,
- 	dodávka tovaru, ktorý nespĺňa požiadavky kupujúceho špecifikované v tejto zmluve a jej prílohe
- 	omeškanie predávajúceho s dodávkou predmetu zákazky o viac ako 30 dní.


Článok XII. 
Náhrada škody, právne vzťahy a dôsledky neplnenia zmluvy, vyššia moc

12.1	Každá zo zmluvných strán má nárok na náhradu škody vzniknutej v dôsledku porušenia záväzku druhou zmluvnou stranou, a to v zmysle § 469 a nasl. ustanovení Obchodného zákonníka. Jej výška bude vzájomne prerokovaná.

12.2	V prípade výskytu vyššej moci (živelné pohromy, zemetrasenie, vojna) nie je nedodanie predmetu zmluvy sankcionované a po dobu trvania vyššej moci neplynie lehota pre dobu dodania. 


Článok XIII.
Riešenie sporov, spoločné a záverečné ustanovenia

13.1	Práva a povinnosti zmluvných strán vyplývajúcich z tejto zmluvy sa riadia ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.

13.2	Všetky spory vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním. V prípade, ak k tejto dohode nedôjde, bude spor predložený k rozhodnutiu príslušného všeobecného súdu podľa sídla žalovaného,              v zmysle príslušných ustanovení Civilného sporového poriadku.

13.3	Zmluvu môžu zmluvné strany meniť len písomnými obojstranne odsúhlasenými             a podpísanými dodatkami.

13.4	Zmluvné strany, zhodne každá vyhlasuje, že je plne spôsobilá a oprávnená na tento právny úkon, že nikoho neuviedla do omylu a ustanovenia tejto zmluvy obsahujú ich slobodnú, vážnu, určitú a zrozumiteľnú vôľu, prejavenú bez tiesne alebo nápadne nevýhodných podmienok. Zmluva je právoplatná podpisom oboch zmluvných strán. Zmluvné strany zhodne vyhlasujú, že si túto zmluvu pozorne prečítali, jej obsahu porozumeli a na znak ich súhlasu so všetkými jej ustanoveniami ju podpisujú.

13.5	Predávajúci sa zaväzuje strpieť výkon kontroly, auditu, overovania súvisiaceho s predmetom zmluvy kedykoľvek počas platnosti a účinnosti zmluvy, a to oprávnenými osobami a poskytnúť všetku potrebnú súčinnosť. 

13.6	Zmluva nadobúda platnosť dňom podpisu obidvoch zmluvných strán. Zmluva nadobudne účinnosť po zverejnení na internetovej stránke kupujúceho.

13.7	Neoddeliteľnou súčasťou zmluvy je príloha č. 1

13.8	Táto zmluva sa vyhotovuje v dvoch rovnopisoch, z ktorých jedno vyhotovenie obdrží kupujúci a jedno predávajúci.

13.9	Pre doručovanie písomností medzi zmluvnými stranami sa použije primerane ustanovenie § 106 ods. 1 písm. b) v spojení s § 112 Civilného sporového poriadku.  


Kupujúci:	Predávajúci:

Korňa, dňa ................	................................., dňa ...............







....................................................	...................................................

   Ing. Marianna Bebčáková
             starostka obce


Prílohy:
č. 1: Špecifikácia predmetu zmluvy


Príloha č.1 k návrhu Kúpnej zmluvy


Špecifikácia predmetu zmluvy


	WIFI4EU v obci Korňa

	P.č.
	Popis
	Merná jednotka (MJ)
	Množstvo
	Cena za jednotku bez DPH
	Cena celkom bez DPH

	1
	Prístupový bod vonkajší AP (outdoor)
	ks
	9
	
	

	2
	Prístupový bod vnútorný AP (indoor)
	ks
	2
	
	

	3
	Optický kábel pre prepojenie vonkajších AP
	m
	3500
	
	

	4
	Inštalácia optického kábla
	m
	3500
	
	

	5
	Vhodné zariadenie (prevodník) pre pripojenie vonkajšieho AP na optický kábel
	ks
	8
	
	

	6
	Inštalácie vonkajšieho AP a jeho pripojenie na optickú sieť vrátane prác a pomocného materiálu
	ks
	8
	
	

	7
	Záložný zdroj vstp 220V z verejného osvetlenia, ktorý zabezpečí prevádzku AP minimálne na 18 hodín bez napájania a nabije sa za 6 hodín na plnú kapacitu
	ks
	8
	
	

	8
	Inštalácia záložného zdroja + inštalačná krabica vonkajšia + zapojenie vstupu a výstupu
	ks
	8
	
	

	9
	FTP kábel pre pripojenie vonkajšieho AP na streche OÚ
	m
	30
	
	

	10
	Inštalácia vonkajšieho AP na strechu obecného úradu
	ks
	1
	
	

	11
	Inštalácia vnútorných AP (na mieste je ethernetový kábel už inštalovaný)
	ks
	2
	
	

	12
	Pripojenie optickej siete vonkjaších AP na sieť obecného úradu (metalická sieť konektor RJ45) vrátane príslušenstva a potrebných zariadení
	ks
	1
	
	

	13
	Konfigurácia všetkých AP a spustenie kompletného riešenia
	ks
	1
	
	

	14
	Pripojenie na centrálny obslužný server
	ks
	1
	
	

	Cena celkom bez DPH
	

	DPH 20%
	

	Cena celkom s DPH
	



7

